CELEX: 52021DP0067
Language: da
Date: 2021-03-09 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 11. februar 2021 om ændring af Kommissionens delegerede forordning (EU) 2017/2361 for så vidt angår ordningerne for betalingen af bidrag til Den Fælles Afviklingsinstans' administrative udgifter (C(2021)0766 — 2021/2562(DEA))

24.11.2021   
            
            
               DA
            
            
               Den Europæiske Unions Tidende
            
            
               C 474/175
            
         
      P9_TA(2021)0067
      Afgørelse om ikke at gøre indsigelse mod en delegeret retsakt: ordningerne for betalingen af bidrag til Den Fælles Afviklingsinstans' administrative udgifter
      Europa-Parlamentets afgørelse om ikke at gøre indsigelse mod Kommissionens delegerede forordning af 11. februar 2021 om ændring af Kommissionens delegerede forordning (EU) 2017/2361 for så vidt angår ordningerne for betalingen af bidrag til Den Fælles Afviklingsinstans' administrative udgifter (C(2021)0766 — 2021/2562(DEA))
      (2021/C 474/25)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)0766),
               
            
                  —
               
               
                  der henviser til Kommissionens skrivelse af 16. februar 2021, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 4. marts 2021 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1) (SRMR), særlig artikel 65, stk. 5, og artikel 93, stk. 6,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 9. marts 2021,
               
            
                  A.
               
               
                  der henviser til, at Den Fælles Afviklingsinstans (»Afviklingsinstansen«) baserer sig på de data om samlede aktiver og samlet risikoeksponering, som Den Europæiske Centralbank (ECB) indsamler fra de enheder, der hører under Den Fælles Afviklingsmekanisme til at beregne de tilsynsgebyrer, der er omhandlet i Den Europæiske Centralbanks forordning (EU) nr. 1163/2014 (2), når den beregner de individuelle årlige bidrag, der er omhandlet i Kommissionens delegerede forordning (EU) 2017/2361 (3); der henviser til, at forordning (EU) nr. 1163/2014 er blevet ændret ved Den Europæiske Centralbanks forordning (EU) 2019/2155 (4), hvorved opkrævningsmetoden er blevet ændret fra en metode, som foreskriver forskudsbetaling af de årlige tilsynsgebyrer til ECB, til en metode, der foreskriver opkrævning af tilsynsgebyrerne udelukkende efter udløbet af den relevante gebyrperiode;
               
            
                  B.
               
               
                  der henviser til, at ECB's ændringer kræver ændringer af fristerne for overførslen af dataene og for udstedelsen af bidragsmeddelelserne i henhold til delegeret forordning (EU) 2017/2361 for at bevare overensstemmelsen mellem Afviklingsinstansens ordning for forudgående opkrævning af bidragene og ECB's nye ordning og for at gøre det muligt for Afviklingsinstansen at fortsætte med at beregne og opkræve de årlige bidrag forud;
               
            
                  C.
               
               
                  der henviser til, at den delegerede forordning bør træde i kraft hurtigst muligt, da Afviklingsinstansen har brug for at anvende overgangsordningerne for at opkræve bidragene til sine administrative udgifter for regnskabsåret 2021 så hurtigt som muligt efter begyndelsen af året;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 225 af 30.7.2014, s. 1.
      
         (2)  Den Europæiske Centralbanks forordning (EU) nr. 1163/2014 af 22. oktober 2014 om tilsynsgebyrer (ECB/2014/41) (EUT L 311 af 31.10.2014, s. 23).
      
         (3)  Kommissionens delegerede forordning (EU) 2017/2361 af 14. september 2017 om den endelige ordning for bidrag til Den Fælles Afviklingsinstans' administrative udgifter (EUT L 337 af 19.12.2017, s. 6).
      
         (4)  Den Europæiske Centralbanks forordning (EU) 2019/2155 af 5. december 2019 om ændring af forordning (EU) nr. 1163/2014 om tilsynsgebyrer (ECB/2019/37) (EUT L 327 af 17.12.2019, s. 70).